תפילה 
אלוהים, שאני לא מאמין בך; עזור לי לצאת מהתהום שלתוכה נפלתי; עזור לי, תעזרו לי; אני לא מסוגל לסבול את זה יותר; צריך להיות חזק אני יודע; אבל אני כל כך חלש עכשיו; כל התקופה האחרונה ; רציתי לגמור את הסיפור הזה, וזהו, די, ; מה שיבוא יבוא. שקט שקט; רק שיעבור הגיהינום הזה;  שלא יימשך;  אני מת מפחד; תן לי כוח לצאת מזה בשלום;  אני שבור ומרוסק;  אין לי כוח לכתוב מתוחכם; מיוחד, או משכנע או פוגע,; פשוט אין לי כוח; תן לי כוח לחזור הביתה; ולקום בבוקר; ולהרים משקולות ולשמוע מוזיקה; להתלבש יפה וקצת לחייך; תחזיר את האור ללב שלי;  סדר את כימיקלים בראש;  תן לי תקווה; הכתיבה הזו מכאיבה לי עכשיו;  אז אצא החוצה לעשן סיגריה; ואחכה אחכה לשינה לשינה; למוות הקטן הזה; שם אהיה מאושר; או שלא ארגיש כלום; וזה עדיף;  זאת הדרך היחידה לשרוד; זה והמון אגרופים בקיר ובראש; חשמל כדורים; רעל, לא משנה; אבל כרגע היד שלי כל כך חלשה; אני נשרף מבפנים; אני בקושי מצליח להרים את עצמי מהמיטה; הנה האחות נכנסת עכשיו; זאת התפילה שלי להיום; הבקשה שלי להיום;  אליך; 